SA is nie te koop nie, sê Gordhan - Maroela Media
Hy het Vrydagaand, tydens die Gandhi-lesing in Mountain Rise, Pietermaritzburg, gesê hy veroordeel die beweerde plundery van staatsgeld deur persone wat polities verbind is.
"Dis vir ons almal om te sê Suid-Afrika is nie te koop nie, en dat ons nie sal toelaat dat ons land oorgeneem word nie," het Gordhan gesê te midde van applous en 'n gejuig van die gehoor.
'n Groep mans het egter in die middel van sy toespraak na die verhoog geloop en plakkate rondgeswaai wat Gordhan kritiseer. Op van die plakkate het die woorde gestaan, "stooge of white monopoly capital".
Pres. Jacob Zuma se seun, Edward, was deel van dié groep, en het op Gordhan geskree en hom daarvan beskuldig dat hy saam met die opposisie gestem het tydens die onlangse debat in die nasionale vergadering oor 'n mosie van wantroue in Zuma. "Jy is uitverkoop, jy het saam met die opposisie gestem, ons sal met jou afreken," het Edward geskree.
Gordhan het egter die gehoor gedaag om toegespits te bly in die strewe na sosiale geregtigheid en om nie toe te laat dat beloftes van geld hulle ontspoor nie. Hy het ook aan die protesterende groep gesê hulle moet vir hul base sê dat Suid-Afrikaners nie aan individue verkoop sal word nie. Hy loof sy voormalige adjunk Mcebisi Jonas toe hy geweier het om omkoopgeld te aanvaar en sy land te verkoop aan die ryk Gupta-familie. "Dit is iemand wat 'nee' gesê het toe miljoene rand vir hom aangebied is. Ons moet ook só toegewyd wees."
Daar was 'n swaar polisieteenwoordigheid by die geleentheid te midde van gerugte dat lede van die MK Veteranevereniging die verrigtinge sou ontwrig.
Skybird · 2 jare gelede
Bly om te sien PG staan nog sterk, wonder hoeveel pond het edward is sy ons, die polisie moes diè summier gearresteer vir sy dreigement teen PG, almal lamsakke
Pravin, hoekom bedank jy nie uit die vrot ANC nie? Is die gebrande pap dan so lekker? Jy laat my dink aan n klein skootbrakkie wat sy baas se hakskene byt, maar weet die ou kossies word getrou voor hom neergesit aan die einde van die dag! Jy is net so veragtelik soos die res van jou kaders…
Nie "weer"; nie "meer" of vir "nie minder" nie Gordham…?
Solank die anc aan bewind bly -maak nie saak Watter faksie nie- het Enige Iets in Suider Afrika a prys..
John, jy is absoluut korrek. SA is, was en sal altyd te koop bly en nie noodwendig eers vir die hoogste bod nie. SA is ook nie uniek in die opsig nie, deurdat die tendens reg oor die wereld goed gevestig is. (vgl die Amerikaanse "lobbyists")
Gelukkig het ons nog n paar mense soos Gordan en n paar ander.
Die hoop bedkaam nie
Jy is verkeerd. As Gordhan enige integriteit gehad het, sou hy bedank het nadat hy van `n oorsese reis teruggeroep was deur Zuma en toe vervang is.
Hy is ook maar net daar vir die geld.
Gordhan het nie die gewone mense gevra in 2012, wat hul opinie is rondom devaluasie van toe "te sterk rand' nie.
Waarom is hy nou op sy kruisvaart teen sy ANC maatjies? Herinner nogals aan Malema destyds, dalk is Gordhan se nuwe tuiste in die EFF?
Gordhan oortuig my nie.
Suid Afrika was nog nooit te koop nie. Eers het FW en Kie dit verniet weggegee en Zuma verpand dit net om die geld in die hande te kry.
Hy kan nie eers opstaan teen sy maatjies wat hom vloek nie…
SA is nie te koop nie, met rommel status lyk dit of Mugabe dit wil koop met Zim dollars , seker om vir Grace te gee vir haar verjaarsdag dan het sy nie toestemming nodig om hier te kom plak nie
Gordhan bly aan in die parlement want daar kan hy binne die ANC koukus sy stem verhef teen die onwettighede wat die ANC goedkeur. Belangrik dat hy daar bly. So kon hy bv die mosie teen Zuma daar ondersteun. Hy het guts .Hy loop nie weg nie.